CELEX: 62014TN0808
Language: lt
Date: 2014-12-12 00:00:00
Title: Byla T-808/14: 2014 m. gruodžio 12 d. pareikštas ieškinys byloje Ispanija/Komisija

2.2.2015   
            
            
               LT
            
            
               Europos Sąjungos oficialusis leidinys
            
            
               C 34/45
            
         2014 m. gruodžio 12 d. pareikštas ieškinys byloje Ispanija/Komisija
   
   (Byla T-808/14)
   (2015/C 034/54)
   Proceso kalba: ispanų
   
      Šalys
   
   
      Ieškovė: Ispanijos Karalystė, atstovaujama Abogado del Estado A. Rubio González
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti ginčijamą sprendimą ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šis ieškinys pareikštas dėl 2014 m. spalio 1 d. Komisijos sprendimo dėl valstybės pagalbos SA 27408 (C 24/10, EX NN 37/2010, EX CP 19/2009), kurią Kastilijos La-Mančos valdžios institucijos suteikė skaitmeninės antžeminės televizijos diegimui nuošaliose ir menkiausiai urbanizuotose Kastilijos La-Mančos zonose.
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas susijęs su SESV 107 straipsnio 1 dalies pažeidimu, nes ūkinę veiklą vykdantis subjektas negavo ekonominės naudos, priemonė nebuvo atrankinio pobūdžio, o konkurencija nebuvo iškraipyta.
            
         
               2.
            
            
               Antrasis ieškinio pagrindas susijęs su SESV 106 straipsnio 2 dalies ir 107 straipsnio 3 dalies c punkto pažeidimu, nes nebuvo įrodyta, kad buvo pažeistas technologinio neutralumo principas.
            
         
               3.
            
            
               Trečiasis ieškinio pagrindas susijęs su procedūros dėl valstybės pagalbos pažeidimu atsižvelgiant į per tyrimą padarytus pažeidimus.
            
         
               4.
            
            
               Ketvirtasis papildomai pateiktas ieškinio pagrindas susijęs su teisinio saugumo, lygybės, proporcingumo ir subsidiarumo principų bei su 1999 m. kovo 22 d. Tarybos reglamento (EB) Nr. 659/1999, nustatančio išsamias EB Sutarties 93 straipsnio taikymo taisykles, 14 straipsnio pažeidimu.